Jakob Böhme

**Jacob Böhme** eller **Jacob Behmen**  (1575–1624) var en tysk mystiker, filosof og kristen teosof.  Hegel kalte ham den «første tyske filosof».

## Liv og virke
Böhme arbeidet opprinnelig som skomaker i Görlitz inntil 1613, og hadde ingen teologisk utdannelse. Han var inspirert av de sentrale navn i tysk kristen mystikk: Johannes Tauler, Mester Eckhart og Valentin Weigel og av den anonyme *[[Theologia Germanica]]* fra 1300-tallet; men også av Paracelsus, alkymi og jødisk kabbala. Essensen av dette ble «en kristen nyplatonisme der den guddommelige treenighet og den skapte verden avledes fra en guddommelig urgrunn uten egenskaper. Både Lucifer, som med sitt fall utløste skapelsen, og Adam, som det opprinnelig fullkomne urmenneske, spiller viktige roller i hans system.»

I sitt hovedverk *[[Aurora oder Morgenröte im Aufgang]]* («Den oppstigende Morgenrøde») fra 1612 forteller han svært personlig om en rekke åpenbaringer som gjorde at han ikke fikk ro før han hadde prøvd å fortelle om dem: 

Böhmes uttrykk for kristen mystikk er verken preget av ekstase eller av kontemplativ ro, men av «den forvandlende innsikt».

Hans tanker ble i samtiden karakterisert som kjetterske, og han fikk skriveforbud. De fleste av hans skrifter utkom etter hans død. I levetiden utkom bare traktatsamlingen *Veien til Kristus*. *Om sann bot* er den første av tekstene der.

I 1599, etter sine vandreår, slo Jakob Böhme seg ned i sin hjemby Görlitz som skomaker. I tiden etter hadde han minst tre mystiske erfaringer. Han tiet imidlertid lenge og tenkte over det han hadde opplevd. I 1612 skrev han uten akademiske kunnskaper *Aurora*, et forbausende arbeid for en enkel skomaker som aldri hadde studert. Derfor er ikke hans tekster alltid lett forståelige, men full av levende dybde. Man finner alle kimer til hans senere tenkning allerede i dette verket. Böhme selv gav det navnet *Morgenrøde* (tittelen *Aurora*, som den senere ble kjent under, er den latinske oversettelsen av  dette navnet). Böhme hadde ikke til hensikt å offentliggjøre arbeidet, og ga det bare til noen venner for at de skulle lese det. Men folk kopierte håndskriftet og sørget for at det ble kjent i en videre krets. Sognepresten for Peter og Paulkirken i Görlitz, Gregor Richter, der Böhme tilhørte menigheten, fikk også en kopi. Richter mente at verket var ukristelig og beskyldte Böhme for kjetteri. I tilknytning til det ble Böhme fengslet og han ble ilagt besøksforbud. Etter noen år med taushet, lot han seg i 1618 overtale av venner til å begynne å skrive igjen, nå med en utvalgts selvsikkerhet. I mellomtiden hadde han gjort seg kjent med verkene til Paracelsus og nyplatonismes filosofi, og hans skrivetalent hadde utviklet seg fruktbart. Han første verk *Die Beschreibung der drei Prinzipien göttlichen Wesens* (*Beskrivelsen av de tre guddommelige vesener*) utkom i 1619.

Etter publiseringen av *Weg zu Christo* (*Veien til Kristus*) i 1624 og noen andre, ble også Böhmes erkefiende Richter på nytt aktiv og forberedte en ny anklage. Böhme beskjeftiget seg med sine kritikere i *Theosophischen Sendbriefen* (*Teosofiske åpne brev*), som vakte stor interesse i en voksende tilhengerskare. Han ble spart for videre bråk siden Richter døde like etter. Selv på sitt dødsleie ble Böhme utsatt for et kryssforhør. Richters etterfølger nektet «kjetteren» en kristelig begravelse. Han siste hvilested er på Nikolaikirkens kirkegråd i Görlitz.

## Tidsmessig miljø

Böhmes filosofi utmerket seg gjennom en idealistisk panteisme, som i stor grad har opptatt materialistiske elementer. Hans verdensanskuelse samsvarer med de første borgerlige oppfatningene.
Böhme ble preget av tidens kaotiske tilstand, reformasjonens ettervirkninger og Bondekrigen, protestantismens stivnen og motreformasjonen, som vant terreng fra 1560-årene, og utbruddet av tredveårskrigen. I snevrere betydning rettet Böhmes lære seg mot protestantismen, slik den turet frem med riter og dogmer som dominerte store områder av det geistlige og praktiske livet i Tyskland.
Den var uttrykk for småborgerlig opposisjon, som også knyttet an til deler av den  niederlausitz-schlesiske adelen.
De vesentlige åndelige kildene som denne retningen støttet seg på, var panteismen inauguert av Nikolaus von Kues, som Paracelsus’ naturfilosofiske lære var påvirket av og Agrippa von Nettesheims (1486–1535) mystikk som var orientert mot nyplatonismen og kabbala. Som hovedrepresentanter for denne strømningen regnes Sebastian Franck (1499–1542), Valentin Weigel (1533–1588) og Böhme, hvis lære fremstiller dens høyde- og endepunkt.
Böhme og hans tilhengere var utilfreds med den offisielle lutherdom men og sterkt orientert mot  Kaspar Schwenckfelds (1489–1561) lære. Schwenckfeld ville ha en kristendom uten kirken som en hierarkisk oppbygd organisasjonsform – et krav man ofte møtte i den opposisjonelle mystikken, og som lå til grunn for urkristendommens idealer. Han gikk gikk inn for hvert menneskes umiddelbare forhold til det guddommelige budskap.
Om de ytre faktorer i Böhmes liv er kjent, så er ikke det tilfelle når det gjelder hans åndelige utvikling og han forhold til de teoretiske hovedstrømingene på hans tid, da opplysninger om dette fullstendig mangler . Bortsett fra Bibelen siterte han verken fremmede verk eller oppgav forfattere. Likevel kan man av hans skrifter indirekte slutte hva som var hans umiddelbare kilder. Følgelig kjente han datidens naturfilosofiske, astrologiske, alkymistiske og religiøs-mystiske litteratur. Selv oppgav han at han hadde lest «mange høyverdige mesterskrifter» uten derved  å ha funnet den åndelige tilfredsstillelsen han strebet etter.

## Jakob Böhmes  kristelige teosofi
Jakob Böhmes lære utviklet seg fra en intensiv brytning mellom gudserkjennelse og naturerkjennelse som ble virkelighet i en mystisk opplevelse. I sitt første verk „Aurora oder Morgenröte im Aufgang“ skildrer han først følgene av at han ble klar over det guddommelige vesen. Det guddommelige og det naturlige, det åndelige og det kroppslige smelter sammen til en skuet enhet, som han beskriver i bildet av morgenrøden som er i ferd med å bryte igjennom, og som samtidig er uttrykk for frembruddet av en „ny reformasjon“.
I senere verk blir innholdet av „morgenrøden “, som Böhme selv mente var uferdig, fremstilt mer nøyaktig. Hans hovedverk er boken „Mysterium magnum“.
Den „tyske filosof“ («Philosophus Teutonicus»), som Böhme også ble kalt, forstod sin lære som evig kunnskap, som urgrunnen som gjennomtrenger alt åpenbarte ham (Gud, hvis eksistens er uten enhver grunn).Denne opplevelsen åpenbaringen kaller han en „kommen i det hele“, som blir mulig for mennesket når det forlater alt sitt eget og igjen får „øye på det guddomelige øye“. Han regner menneskets fornuft som huset som rommer „den guddommelige erkjennelses sanne forstand“. Dette sier han også slik: „Gud har gitt meg visdommen, ikke jeg, som det jeget jeg er, men Gud i meg.“ Som den guddommelige erkjennelse virker innen fornuften i mennesket, slik virker den himmelske visdom innen naturen som en altomfattende åpenbarer av den skjulte Gud. I den mystiske læren om den skjulte Gud kan man trekke en parallell til Martin Luthers teologiske lære. Men til forskjell fra Luther ser Jakob Böhme alle ting i umiddelbar gjennomtrenging av Gud, som kan sees gjennom Sophia.
Det guddommelige Sophia blir i Jacob Böhmes  teoretiske system også beskrevet med begrepene „øye“ og „speil“ idet urgrunnen erkjenner seg selv . Dette speilet fremstiller Böhme  som ikke åpenbart, og som en „speilglans“. Med „glans“ forstår han skyggefigurene i et speil. Dette speilet blir åpenbart når den guddommelige treenighet selv føder. Slik speiler visdommen alle ting i naturen hhv. visdommen føder alle tings vitenskap. Dette kan bli tilgjengelig for mennesket gjennom Guds egen åpenbaring i sinnet. Slik forstår Jacob Böhme da også som „guddommelig vitenskap“.
Religionshistorisk kan man finne en rot for Böhmes teosofiske lære i den gammeltestamentlige „visdomsboken“, en mystikk som Böhme kreativt utvider. I en sammenlignende fremstilling blir Sophia (visdommen) symbolisert som en jomfru, som var i paradiset med Adam. Fordi denne verdens lystånd tok Adam i besittelse, rømte jomfruen Sophia, og Adam ble Evas ektemann. Den himmelske jomfruen venter nå på at Adams barn skal vende tilbake til henne, for å gifte seg med dem i et „himmelsk bryllup“. Hun kan betegnes som Theosophia eller Christosophia. Gjennom det mystiske bryllupet kommer mennesket tilbake til paradiset. Böhme sier at det finnes i naturen, men mennesket er bare ikke i det..
Den „himmlelske jomfru“ var ikke bare et abstrakt prinsipp for Böhme, men en levende gestalt, som han etter eget utsagn kunne se og oppleve. „Det finnes ikke noe åndelig uten at det er levende!“. Det er selv ikke noen person, likevel kommer personen (selvet) i ethvert mennesket til syne i den som i et guddommelig speil. 
Hans innsikter skal være oppstått ut fra foreningen med den himmelske visdom (med det menes foreningen av overkjønnslig natur). I sitt verk „ Beschreibung der drei Principien göttlichen Wesens (Beskrivelse av det  guddommelig vesens tre prinsipper)“ skildrer Böhme en slik mystisk opplevelse av (Teo)Sofia.Jacob Böhme angir en utførlig kristelig meditasjonsvei i sine skrifter, som skal føre mennesket til den himmelske Sophia.

## Ettervirkning
I 1682 ble for første gang Böhmes teosofiske skrifter utgitt samlet. Ettervirkninger spores i Tyskland og særlig Nederland og England, hvor tilhengerne av hans ideer ble betegnet som *Behmenists*. I Sverige, Russland og Finland ble han kjent, og blant kvekerne som tok tankene hans med til Amerika. Gjennom den pietistiske teologen F.C. Oetinger (1702–1782) fikk Böhme innflytelse på pietismen i det sørvestlige Tyskland; og via ham på Schelling, derigjennom også på Hegel. Allerede Hegel merket en ansats til dialektikk i Böhmes tanker, på tross av hans «barbariske» språk. Hegel kalte ham den «første tyske filosof». Isaac Newton, Goethe og Coleridge lot seg inspirere. 

Novalis lot sin skikkelse «Sophie» i *[[Heinrich von Ofterdingen]]* fremtre som Böhmes Sofia, visdommenm og Henrik Wergeland lot inntrykk fra Böhme skinne igjennom i sin diktning om «Stella» (...*at vi ville leve sammen, innen samme englehud*...).

Den franske filosof og mystiker Louis Claude de Saint-Martin (1743–1803) oppdaget Böhme for Frankrike. Han ble så begeistret at han nesten femti år gammel lærte seg tysk, for å kunne lese hans skrifter på originalspråket. Saint-Martin forårsaket også en Böhme-renessanse i Tyskland, hvor Böhme i mellomtiden var gått i glemmeboken.

Billedhuggeren Johannes Pfuhl skapte en bronseskulptur av Böhme, avduket i byparken i Görlitz i 1898 . Den evangeliske kirke i Tyskland minnes Jacob Böhme med en minnedag den 17. november i den evangeliske navnekalenderen.

## Verk (utvalg)

* (1) *Werkausgaben,* 1682
* *[[Aurora oder Morgenröte im Aufgang|Aurora]]* (Die Morgenröte im Aufgang), 1612
* *De tribus principiis* (Beschreibung der Drey Göttliches Wesens), 1619
* *De triplici vita hominis* (Von dem Dreyfachen Leben des Menschen), 1620
* *Psychologica vera* (Vierzig Fragen von der Seelen), 1620
* *De incarnatione verbi * (Von der Menschwerdung Jesu Christi), 1620
* *Sex puncta theosophica* (Von sechs Theosophischen Puncten), 1620
* *Sex puncta mystica* (Kurtze Erklärung Sechs Mystischer Puncte), 1620
* *Mysterium pansophicum* (Gründlicher Bericht von dem Irdischen und Himmlischen Mysterio), 1620
* *Informatorium novissimorum* (Von den letzten Zeiten an P. Kaym), 1620
* *Christosophia* (der Weg zu Christo), 1621
* *Libri apologetici* (Schutz-Schriften wider Balthasar Tilken), 1621
* *Antistifelius* (Bedenken über Esaiä Stiefels Büchlein), 1621
* *Ingleich Vom Irrtum der Secten Esaiä und Zechiel Meths,* 1622
* *De signatura rerum* (Von der Geburt und der Bezeichnung aller Wesen), 1622
* *Mysterium Magnum* (Erklärung über das erste Buch Mosis), 1623
* *De electione gratiae* (Von der Gnaden-Wahl), 1623
* *De testamentis Christi* (Von Christi Testamenten), 1623
* *Quaestiones theosophicae* (Betrachtung Göttlicher Offenbarung), 1624
* *Tabulae principorium* (Tafeln von den Dreyen Pricipien Göttlicher Offenbarung), 1624
* *Apologia contra Gregorium Richter* (Schutz-Rede wider Richter), 1624
* *Libellus apologeticus* (Schriftliche Verantwortgung an E.E. Rath zu Görlitz), 1624
* *Clavis* (Schlüssel, das ist Eine Erklärung der vornehmsten Puncten und Wörter, welche in diesen Schriften gebraucht werden), 1624
* *Epistolae theosophicae* (Theosophische Send-Briefe), 1618–1624

### Moderne utgaver av hans verk
* Jacob Böhme: *Sämtliche Schriften.* 11 Bände, Faksimile der Ausgabe von 1730, hrsg. von Will-Erich Peuckert. Frommann-Holzboog, Stuttgart-Bad Cannstatt 1955–1989, ISBN 978-3-7728-0061-0
* Jacob Böhme: *Die Urschriften.* 2 Bände, im Auftrag der Akademie der Wissenschaften zu Göttingen hrsg. von Werner Buddecke. Frommann-Holzboog, Stuttgart-Bad Cannstatt 1963–1966, ISBN 978-3-7728-0073-3

## Litteratur (utvalg)
### Primærlitteratur
* Werner Buddecke, Matthias Wenzel (Hrsg.): *Jacob Böhme: Verzeichnis der Handschriften und frühen Abschriften.* Städtische Sammlungen für Geschichte und Kultur, Görlitz 2000, ISBN 3-00-006753-1
* Werner Buddecke: *Die Jakob-Böhme-Ausgaben.* Teil 1: *Die Ausgaben in deutscher Sprache.* Neudruck [1937] Topos, Vaduz 1981, ISBN 3-289-00233-0
* Werner Buddecke: *Die Jakob-Böhme-Ausgaben.* Teil 2: *Die Übersetzungen.* Neudruck [1957] Topos, Vaduz 1981, ISBN 3-289-00256-X

### Sekundærlitteratur
* Günther Bonheim: *Zeichendeutung und Natursprache. Ein Versuch über Jacob Böhme.* Königshausen & Neumann, Würzburg 1992, ISBN 3-88479-717-4 (zugleich Dissertation, Uni Bonn 1989)
* Paul Deussen: *Jakob Böhme. Über sein Leben und seine Philosophie.* 2. Auflage, F. A. Brockhaus, Leipzig 1911
* Gerhard Dünnhaupt: *Jacob Böhme*. In: *Personalbibliographien zu den Drucken des Barock.* Band 1, Hiersemann, Stuttgart 1990, S. 672–702, ISBN 3-7772-9013-0 (Werk- und Literaturverzeichnis)
* Frank Ferstl: *Jacob Boehme – der erste deutsche Philosoph. Eine Einleitung in die Philosophie des Philosophus Teutonicus.* Weißensee, Berlin 2001, ISBN 3-934479-57-X
* Andreas Gauger: *Jakob Böhme und das Wesen seiner Mystik.* 2. Auflage, Weißensee-Verlag, Berlin 2000, ISBN 3-934479-30-8 (zugleich Dissertation, TU Dresden 1994)
* Christoph Geissmar: *Das Auge Gottes. Bilder zu Jakob Böhme.* Harrassowitz, Wiesbaden 1993, ISBN 3-447-03453-X
* Joachim Hoffmeister: *Der ketzerische Schuster. Leben und Denken des Görlitzer Meisters Jakob Böhme.* Evangelische Verlagsanstalt, Berlin 1976
* Maik Hosang: *Jacob Böhme. Der erste deutsche Philosoph – Das Wunder von Görlitz.* Senfkorn-Verlag, Görlitz 2007, ISBN 3-935330-24-3
* Richard Jecht (Hrsg.): *Jakob Böhme. Gedenkgabe der Stadt Görlitz zu seinem 300jährigen Todestage.* Magistrat, Görlitz 1924
* Alexandre Koyré: *La Philosophie de Jacob Boehme.* Vrin, Paris 1929 (Neuausgabe 2002, ISBN 2-7116-0445-4)
* Dieter Liebig: *Jakob Böhme: Aurora oder Morgenröthe im Aufgang. Ein Kommentar.* Schriftenreihe der Akademie Herrnhut, Band 1. Neisse Verlag, Dresden 2012, ISBN 978-3-86276-077-0
* Ina Rueth: *Jacob Böhme und die Pest zu Görlitz*. Theater Görlitz, Görlitz 2007
* Donata Schoeller Reisch: *Enthöhter Gott – vertiefter Mensch. Zur Bedeutung der Demut, ausgehend von Meister Eckhart und Jakob Böhme.* Alber, Freiburg i. Br. 2002, ISBN 3-495-47923-6
* John Schulitz: *Jakob Böhme und die Kabbalah. Eine vergleichende Werkanalyse.* Lang, Frankfurt am Main 1992 (urspr. Dissertation, Ann Arbor 1990)
* Gerhard Wehr: *Jakob Böhme. Mit Selbstzeugnissen und Bilddokumenten.* 8. Auflage, Rowohlt, Reinbek bei Hamburg 2002, ISBN 3-499-50179-1
* Matthias Wenzel: *Der Mystiker und Philosoph Jacob Böhme (1575–1624). Sein Weg in die Welt – und zurück nach Görlitz*. In: *BIS – Das Magazin der Bibliotheken in Sachsen.* Band 1, 2008, S. 82–85 (Volltext) – zu den Beständen in der OLB Görlitz
* *Erkenntnis und Wissenschaft – Jacob Böhme (1575–1624). Internationales Jacob-Böhme-Symposium Görlitz 2000*. (= Neues Lausitzisches Magazin – Beiheft; 2). Oettel, Görlitz und Zittau 2001, ISBN 3-932693-64-7

#### Artikler i oppslagsverk

* 
* 
* 
* 
* 

## Böhme på norsk
* Utdrag fra *Om sann bot* er utgitt i antologien *[[Vestens mystikk]]*, 2005.
* Jan-Erik Ebbestad Hansen. *Jacob Böhme : liv, tenkning, idéhistoriske forutsetninger*. Solum forlag, 1985. ISBN 82-560-0349-9. Dr.avh. 

## Referanser


## Eksterne lenker
* 

* 
* 
* 
* 
* Aurora oder Morgenröte im Aufgang, Netzedition
* Jakob Böhme Institut Görlitz
* Inhalte der Informationstafeln aus Stube Jakob Boehmes im Jakob-Böhme-Haus in Zgorzelec
* Rolf Beyer: "Morgenröte im Aufgang" *Die Mystik des Jakob Böhme.* – SWR 2 Wissen Sendung vom&nbsp;8.&nbsp;Mai&nbsp;2009 –&nbsp;zum Lesen, Hören&nbsp;(30&nbsp;min) oder&nbsp;Herunterladen 
* Trost-Schrifft von vier Complexionen: das ist Unterweisung in Zeit der Anfechtung für ein stäts trauriges angefochtenes Hertz ... Auff Begehren geschrieben im Martio Anno 1624 durch Jacob Böhmeen, Amsterdam 1661, E-Book der Universitätsbibliothek Wien (eBooks on Demand)